የጅቡቲ ወደብ አስተዳደር ከእስያ የባሀር ትራንስፖርት ኩባንያ ጋር ስምምነት መፈራረሙ ተገለጸ
የጂቡቲ ወደብ አስተዳደር ከእስያው የባህር ትራንስፖርት  ኩባንያ ጋር ስምምነት መፈራረሙ ተገለጸ ፡፡የጅቡቲው ዶራሌህ የኮንቴነር ማስቀመጫ አገልግሎት ሰጪ ኩባንያ ከእስያው የባህር ትራንስፖርት ኩባንያ ፓስፊክ ኢንተርናሽናል ላየንስ ጋር በጅቡቲ ባደረገው የፊርማ ስነ ስረአት በወደቡ የሚጓጓዙትን ጭነቶች በአንድ ሶስተኛ ለማሳደግ ስምምነት ላይ መድረሱን የሀገሪቱ ባለስልጣናት ገልጸዋል ፡፡ የሀገሪቱ የወደቦች ባለሥልጣን ሪፖርት እንደሚያመለክተው ስምምነቱ በዶራሌህ ኮንቴነር ተርሚናልላይ በዓመት 20 ጫማ መጠን ያላቸውን ተጨማሪ 300 ሺህ ኮንቴይነሮችን ለማቆየትያስችለዋል ፡፡ በቅርቡ  ጅቡቲ በአለም ላይ በግዙፍነቱ ተጠቃሽ ከሆነውና በወደቦች ላይ አገልግሎት በመስጠት ከሚታወቀው የዱባዩ ዲፒ ወርልድ ኩባንያ ጋር የነበራትን ስምምነት እንዳቋረጠች ማስታወቋ ይታወሳል፡፡ሀገሪቱ ከኩባንያው ጋር የነበራትን ስምምነት ያቋረጠችው የተባበሩት አረብ ኢምሬቶች በምስራቅ አፍሪካ ላይ ከእቃ ማስቀመጫ ተርሚናል በዘለለ በቀይባህርና ባብል መንደብ ወሽመጥ ላይ ወታደራዊ የጦር ሰፈር ለመመስረት ፍላጎት ማሳየታቸውን ተከትሎ መሆኑን ማስታወቋ አይዘነጋም፡፡የዶራሌህ ኮንቴነር ማስቀመጫ ተርሚናል በአመት 1 ነጥብ 6 ሚሊዬን ኮንቴነሮችን የማስተናገድ አቅም እንዳለው ይነገራል፡፡የጅቡቲ ወደብ ባለስልጣናት እንዳመላከቱት  ስምምነቱ  የዶራሌህ ኮንቴነር ተርሚናል ያለውን እምቅ አግልግሎት የመስጠት አቅሙን ለማሳደግ ወሳኝ የመጀመሪያ ደረጃ እርምጃ ነው ።ፓስፊክ ኢንተርናሽናል ላየንስ  በእስያ ካሉት ትላልቅ የባህር አገልግሎት ሰጪ ኩባንያዎች ውስጥ አንዱ ሲሆን በዓለም ላይ ከሚገኙት ኮንቴነር አጓጓዥ ድርጅቶች መካከል አስራ አንደኛ ደረጃ ላይ ይገኛል ሲል የዘገበው የላቲኑ ፕሬስ ድህረ-ገጽ ነው፡፡